Да сённяшняга дня творца не перастае ствараць кампазіцыйныя сюжэты ў майстэрні. Днём папрацуе, а пасля абеду абдумвае, што напісаў. Стараецца выкарыстоўваць час максімальна і з карысцю. Гэтаму ж вучыць і іншых. Мастак кажа, што ў яго шчаслівае жыццё, у якім вельмі пашанцавала. І, нягледзячы на разнастайныя праблемы, крытыку, у яго атрымалася навучыцца радавацца кожнаму дню.